b'\n_START_ARTICLE_\nKemal Dervi\xc5\x9f\n_START_PARAGRAPH_\nKemal Dervi\xc5\x9f (s. 10. tammikuuta 1949 Istanbul) on turkkilainen taloustieteilij\xc3\xa4 ja poliitikko. H\xc3\xa4nen is\xc3\xa4ns\xc3\xa4 on turkkilainen ja \xc3\xa4itins\xc3\xa4 saksalainen._NEWLINE_Dervi\xc5\x9f oli Turkin valtiovarainministerin\xc3\xa4 B\xc3\xbclent Ecevit ollessa p\xc3\xa4\xc3\xa4ministeri, ja h\xc3\xa4n oli p\xc3\xa4\xc3\xa4suunnittelijana Turkin talouden onnistuneessa kolmivuotisessa toipumisohjelmassa, joka k\xc3\xa4ynnistettiin 2001. Ennen nimityst\xc3\xa4\xc3\xa4n Yhdistyneiden kansakuntien kehitysohjelman (UNDP) johtajaksi h\xc3\xa4n oli Turkin parlamentin ja j\xc3\xa4sen kuului j\xc3\xa4senen\xc3\xa4 Turkin ja Euroopan parlamenttien yhteisty\xc3\xb6komissioon. Sit\xc3\xa4 ennen h\xc3\xa4n oli Euroopan perustuslakineuvoston j\xc3\xa4sen._NEWLINE_YK:n p\xc3\xa4\xc3\xa4sihteeri Kofi Annan nimitti Dervi\xc5\x9fin UNDP:n johtajaksi 26. huhtikuuta 2005 ja h\xc3\xa4n aloitti nelivuotisen toimikautensa 15. elokuuta 2005. H\xc3\xa4n on my\xc3\xb6s YK:n uudistamistoimikunnan johtaja. Toimikuntaan kuuluvat kehitysty\xc3\xb6n parissa toimivien YK:n rahastojen, ohjelmien ja osastojen piiriss\xc3\xa4 ty\xc3\xb6skentelev\xc3\xa4t johtajat. H\xc3\xa4n oli my\xc3\xb6s ehdokkaana YK:n p\xc3\xa4\xc3\xa4sihteeriksi._NEWLINE_Dervi\xc5\x9f on suorittanut taloustieteiden master-tutkinnon London School of Economicsissa 1970 ja PhD-tutkinnon Princetonin yliopistossa Yhdysvalloissa 1973.'